Gian Luca Barandun

**Gian Luca Barandun** (født 28. juni 1994, død 4. november 2018) var en sveitsisk alpinist som kom på 17.-plass i kombinasjonen i Verdenscupen i alpint 2017/18 og andreplass i super-G i Europacupen i alpint 2017/18.

Han døde i en paraglidingulykke i Schluein i Sveits 4. november 2018.

## Idrettskarriere
### Junior
Barandun deltok i sitt første FIS-renn i Splügen i februar 2010, og i det sveitsiske juniormesterskapet i alpint 2010 fikk han 75.-plass i superkombinasjonen som beste plassering. I det sveitsiske juniormesterskapet i 2011 kom han på 44.-plass i utfor og 60.-plass i super-G, og han deltok i det sveitsiske mesterskapet i alpint i mars, der han kom på 34.-plass i superkombinasjonen, 44.-plass i super-G, 48.-plass i utfor og 56.-plass i storslalåm. I 2012 kom han på 17.-plass i utfor, 21.-plass i superkombinasjonen, 25.-plass i super-G og 55.-plass i storslalåm i det sveitsiske juniormesterskapet, og han kom på 31.-plass i utfor og 33.-plass i superkombinasjonen i det sveitsiske mesterskapet i alpint. 

I det sveitsiske mesterskapet for junior i 2013 kom han på femteplass i utfor og tiendeplass i superkombinasjonen, og i 24.-plass i super-G i del to av mesterskapet. I seniormesterskapet ble hans beste plassering 24.-plass i utfor. Han debuterte i Europacupen i alpint 11. januar 2014, med en 68.-plass i utfor i Wengen, men han fikk ingen europacuppoeng denne sesongen. I det sveitsiske juniormesterskapet i alpint kom han på sjuendeplass i super-G, tiendeplass i utfor, 14.-plass i superkombinasjonen og 52.-plass i storslalåm. Han deltok også i det sveitsiske mesterskapet for senior, og hans beste plasseringer der ble sjuendeplass i superkombinasjonen og 12.-plass i utfor. 

### Sesongen 2014/15
I Europacupen i alpint 2014/15 fikk han 4 poeng i utfor og 4 poeng i kombinasjon, og kom med det på 27.-plass i kombinasjonen og 61.-plass i utfor, og 189.-plass sammenlagt. I det sveitsiske mesterskapet kom han på 12.-plass i utfor, 14.-plass i kombinasjonen og 22.-plass i storslalåm, og han kom på sjetteplass i super-G i mesterskapets del 2 i april. 

### Sesongen 2015/16
Han fikk flere topp 20-plasseringer i Europacupen i alpint 2015/16, med to 13.-plasser i hhv. super-G og utfor som beste enkeltplasseringer. Totalt kom han på 17.-plass i utforcupen, 22.-plass i super-G og 26.-plass i kombinasjonen. Han deltok i det franske mesterskapet i alpint, der hans beste plasseringer ble åttendeplass i utfor og tiendeplass i kombinasjonen, og han fikk bronse i utfor i det sveitsiske mesterskapet i alpint. 

### Sesongen 2016/17
Barandun kom på andreplass i super-G under europacuprennet i Reiteralm i desember 2016, hans første pallplass i europacupen. Han debuterte i verdenscupen denne sesongen, med 28.-plass i kombinasjonen i Wengen. I Europacupen i alpint 2016/17 endte han på fjerdeplass totalt, med 609 poeng, og han kom på tredjeplass i super-G-cupen. I det sveitsiske mesterskapet i alpint kom han på ellevteplass i utfor, super-G og kombinasjonen, og han kom på 26.-plass i storslalåm og 39.-plass i slalåm.

### Sesongen 2017/18
I europacupen i alpint 2017/18 kom han på tredjeplass i super-G i Reiteralm i desember, og han vant sitt første europacuprenn den 22. februar 2018 da han vant super-G-rennet i Samtal i Italia. Han endte på andreplass i europacupen i super-G denne sesongen, og på 21.-plass totalt med 322 poeng. I april 2018 kom han på fjerdeplass i super-G i det sveitsiske mesterskapet i alpint, og han kom på tiendeplass i kombinasjonen og 12.-plass i utfor. I Verdenscupen i alpint 2017/18 ble hans beste plassering en niendeplass i kombinasjonen i Bormio i Italia, og han kom på 17.-plass i kombinasjonen sammenlagt i verdenscupen, og på 74.-plass i verdenscupen totalt med 73 poeng.

## Resultatoversikt
### Verdenscupen i alpint

### Europacupen i alpint
* Sesongen 2016/17: 4.-plass sammenlagt, 3.-plass i Super-G, 5.-plass i utfor, 6.-plass i kombinasjon 
* Sesongen 2017/18: 2.-plass Super-G
* 6 pallplasser, hvorav 1 seier:

## Referanser


## Eksterne lenker
* 
*  Profil hos Swiss-ski